Óravázlat

1. osztály

eszközök

· Szitakötő folyóirat 24. szám

· CD Misztrál együttes

· zsírkréta vagy olajpasztell,

· kék vízfesték vagy folyékony tempera,

· A/4-es fénymásoló lap, fehér karton,

· vastag ecset vagy fogkefe, vizes tál

technika: repedezett hatású kép készítése

ötlet: Alappedagógiai Központ

**Bevezető rész:**

1.   A mese meghallgatása után a vélemények meghallgatása – váratlan fordulat megbeszélése –

Más mesében (Békakirály) hogyan történt az átváltozás?

2.   Mit tudunk a békákról?

-       élőhely, kétéltű

-       életmód, táplálkozás

-       külső tulajdonságai, hogyan néz ki?

-       mozgása

**Fő rész:**

1.   Rajzolj tetszés szerinti békákat a lapra!

2.   Zsírkrétával töltsd ki a felületet! Fehér krétával kontúrozhatod is, mely jól kiemeli majd a műved. A hátteret nem kell színezned!

3.   Gyűrd össze alaposan a lapot, majd simítsd ki!

4.   Higított kék festékkel kend át a képet, hogy az egész lapodat befedje!

5.   Irány a csap! Jöhet a varázslás! Óvatosan mosd le a festéket a munkádról!

6.   Amíg a száradásra várunk, a Misztrál együttes Béka-dalát énekelgetjük, így gyorsabban telik az idő.

7.   Száradás után ragaszd fel a munkádat egy másik lapra!

**Befejező rész:**

1. Rendrakás, takarítás, kézmosás

2. Kiállítás

3. Órai munka és az elkészült művek értékelése